मेंस डबल्स में सात्विक-चिराग की जोड़ी ने वर्ल्ड नंबर-1 पेयर को हराया
Indonesia Open 2023 Latest News Updates - इंडोनेशिया के जकार्ता में खेले जा रहे इंडोनेशिया ओपन के मेंस सिंगल्स इवेंट में भारतीय शटलर एच एस प्रणय ने सेमीफाइनल में जगह बना ली। प्रणय ने क्वार्टरफाइनल मुकाबले में जापान के कोडाई नाराओका को 2 सीधे गेम में 18-21 और 16-21 से हराया।
इंडोनेशिया के जकार्ता में खेले जा रहे इंडोनेशिया ओपन के मेंस सिंगल्स इवेंट में शुक्रवार को भारतीय शटलर एच एस प्रणय ने सेमीफाइनल में जगह बना ली। प्रणय ने क्वार्टरफाइनल मुकाबले में जापान के कोडाई नाराओका को 2 सीधे गेम में 18-21 और 16-21 से हराया।
दूसरी ओर मेंस डबल्स में सात्विक साईराज और चिराग शेट्टी ने क्वार्टरफाइनल मुकाबले में वर्ल्ड रैंक-1 जोड़ी फजर अलफियान और इंडोनेशिया के मुहम्मद एड्रिएंटो को हरा कर सेमीफाइनल में जगह बनाई।
प्रणय ने एकतरफा मुकाबले में जीत दर्ज की 
एच एस प्रणय ने एकतरफा जीत दर्ज की। 2 गेम में प्रणय ने तीसरे नंबर रैंकिंग के खिलाड़ी कोडाई नाराओका को 18-21 और 16-21 से हराया। प्रणय ने आसानी से गेम जीते। प्रणय का अगला मुकाबला शनिवार को डेनमार्क के विक्टर एक्सेलसेन और चीनी ताइपे के चाउ टिएन चेन के बीच होने वाले क्वार्टर फाइनल के विजेता से होगा।
सात्विक- चिराग ने होस्ट को हराया
मेंस डबल्स में सात्विक साईराज और चिराग शेट्टी ने इंडोनेशिया के वर्ल्ड नंबर 1 जोड़ी को दो गेम में 21-13, 21-13 से हराया। भारतीय जोड़ी ने 4-0 की बढ़त के साथ शुरुआत की लेकिन इंडोनेशियाई जोड़ी ने कुछ लय हासिल की और इसे 3-5 कर दिया। 11-7 से इडोनेशियाई पेयर ने बढ़त बना ली। हालांकि, इसके बाद सात्विक-चिराग नहीं रुके और लगातार बढ़त बनाते गए। दूसरे गेम में भी भारतीय जोड़ी हावी रही।
श्रीकांत तीन गेम में हारे 
भारत के टॉप शटलर किदांबी श्रीकांत फाइनल में नजदीकी मुकाबले में हार मिली। क्वार्टर फाइनल में चीन के ली शि फेंग सामने थे। चीनी शटलर को 14-21, 21-14, 12-21 से हार का सामना करना पड़ा जो एक घंटे और नौ मिनट तक चला।
